ศบค. รายงานผู้ติดเชื้อโควิด-19 วันนี้ 5,485 ราย เสียชีวิต 19 คน
พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานตัวเลขผู้ติดเชื้อโควิด -19 วันนี้ เพิ่มขึ้น 5,485 ราย ผู้ป่วยยืนยันสะสม 159,792 ราย หายป่วยเพิ่ม 3,101 ราย รวมหายป่วยแล้ว 108,385 ราย รักษาตัวอยู่ที่โรงพยาบาล 50,416 ราย เป็นผู้ป่วยอาการหนัก 1,233 ราย, ใส่เครื่องช่วยหายใจ 390 ราย เสียชีวิตเพิ่ม 19 คน ผู้เสียชีวิตสะสมรวม 1,001 คน ผู้ป่วยยืนยันสะสมระลอกใหม่ ตั้งแต่วันที่ 1 เมษายน 2563 - 31 พฤษภาคม 2564 จำนวน 130,929 ราย ผู้ติดเชื้อที่เพิ่มขึ้น 5,485 ราย เป็นผู้ที่ติดเชื้อในประเทศ 3,475 ราย จากระบบเฝ้าระวังและบริการ 1,205 ราย, จากการค้นหาเชิงรุกในชุมชน 2,270 ราย, จากเรือนจำ 1,953 ราย, ติดเชื้อจากต่างประเทศ 57 ราย ส่วนผู้ได้รับวัคซีนเข็มแรกสะสม 2,498,929 ราย, ผู้ได้รับวัคซีนเข็มที่ 2 แล้ว 1,110,953 รายสำหรับสถานการณ์ผู้ติดเชื้อทั่วโลก 171 ล้านราย เสียชีวิตแล้วทั่วโลก 3.55 ล้านคน สหรัฐอเมริกามีผู้ติดเชื้อมากที่สุด 34 ล้านราย ตามที่อินเดีย 28 ล้านราย, บราซิล 16.5 ล้านราย, ฝรั่งเศส 5.6 ล้านราย, ตุรกี 5.2 ล้านราย, และประเทศไทยอยู่ลำดับที่ 82